Hangasjärvi (Jyväskylä, Saukkola)

Hangasjärvi on Keski-Suomessa Jyväskylässä Korpilahdella Saukkolan kylän lähellä sijaitseva järvi.

 Maantietoa 
Järven pinta-ala on 30 hehtaaria, se on 1,4 kilometriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 3,6 kilometriä. Rannoilla on jonkin verran hajanaista asutusta sekä etenkin itärannalla loma-asutusta. Järven eteläpäässä on retkikämppä, joka on perustettu vuonna 1982 Keski-Suomen maakuntauran varrelle.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Patajärven valuma-alueeseen (14.284) se kuuluu. Järven länsiosaan laskee Likaoja, joka alkaa Myllyjärvestä ja saa lisävesiä Kalliojärvestä. Pohjoispäähän laskee myös Tuoresoja, johon on johdettu metsäojia. Hangasjärven oma laskuoja Hangasoja alkaa sen eteläpäästä, ja siihen yhtyy keskijuoksulla Vihtajärvestä alkava Vihtaoja sekä aivan alajuoksulla vielä ojitetusta Rahkakorvesta alkava Heinäoja. Oja laskee lopulta Patajärveen. Hangasjärven vedenpinnan korkeus on 98,8 metriä mpy., joten pudotusta Hangasojalle kertyy noin kahdeksan metriä.

 Lähteet 

Luokka:Patajärven valuma-alue
Luokka:Botin luomat artikkelit
Luokka:Korpilahden järvet
Luokka:Korkeusjärjestelmän muutoskohde